Oficiālais Vēstnesis L 259 , 20/09/1983 Lpp. 0030 - 0031

Speciālizdevums somu valodā: Nodaļa 3 Sējums 16 Lpp. 0206

Speciālizdevums spāņu valodā: Nodaļa 03 Sējums 29 Lpp. 0018

Speciālizdevums zviedru valodā: Nodaļa 3 Sējums 16 Lpp. 0206

Speciālizdevums portugāļu valodā Nodaļa 03 Sējums 29 Lpp. 0018



Komisijas lēmums (1983. gada 7. septembris) attiecībā uz Kopienas pārbaudes komitejas piemēroto klasifikācijas shēmu pieaugušu liellopu liemeņiem (83/471/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, ņemot vērā Padomes 1981. gada 28. aprīļa Regulu (EEK) Nr. 1208/81, ar ko nosaka pieaugušu liellopu liemeņu klasifikācijas shēmu Kopienā [2], un it īpaši tās 5. panta ceturto daļu, tā kā Regula (EEK) Nr. 1208/81 paredz, ka pārbaudes uz vietas veic Kopienas pārbaudes komiteja, lai nodrošinātu Kopienas klasifikācijas shēmas vienādu piemērošanu Kopienā; tā kā jāparedz sīki izstrādāti īstenošanas noteikumi attiecībā uz šīm pārbaudēm uz vietas; tā kā šajā lēmumā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO LĒMUMU. 1. pants Regulas (EEK) Nr. 1208/81 5. pantā paredzētā Kopienas pārbaudes komiteja, turpmāk tekstā "Komiteja", atbild par pārbaužu uz vietas veikšanu, kas ietver: a) to pasākumu piemērošanu, kas attiecas uz Kopienas liellopu liemeņu klasifikācijas shēmu; b) tirgus cenu pārbaudi saskaņā ar klasifikācijas shēmu. 2. pants 1. Komitejā ir Komisijas eksperti un dalībvalstu izraudzīti eksperti. Komitejas priekšsēdētājs ir viens no Komisijas ekspertiem. Dalībvalstis izraugās ekspertus, ņemot vērā viņu neatkarīgo statusu un kompetenci jo īpaši liemeņu klasifikācijas un tirgus cenu registrēšanas jautājumos. Eksperti nekādā ziņā neizpauž un neizmanto personiskos nolūkos Komitejas darbā iegūto informāciju. 2. Attiecīgajā dalībvalstī pārbaudes uz vietas veic komitejas delegācija, kurā nav vairāk par sešiem dalībniekiem, ievērojot šādus noteikumus: - divi Komisijas eksperti, no kuriem viens ir komitejas priekšsēdētājs, - viens eksperts no attiecīgās dalībvalsts, - viens eksperts no tās dalībvalsts, kuras teritorijā Komitejā veikusi iepriekšējo pārbaudi uz vietas, - viens eksperts no citas dalībvalsts, kas piedalījies iepriekšējā pārbaudē uz vietas, - viens eksperts no dalībvalsts, kuras teritorijā Komitejā veiks nākamo pārbaudi uz vietas. Komitejas sastāvu pirmajai pārbaudei nosaka Komisija. 3. pants 1. Pārbaudes uz vietas veic lopkautuvēs, gaļas tirgos, cenu kotācijas centros un regionālajos un centrālajos dienestos, kas nodarbojas ar 1. pantā minēto noteikumu īstenošanu. 2. Pārbaudes uz vietas veic vismaz reizi gadā katrā dalībvalstī, un vajadzības gadījumā arī turpmākās papildu vizītes. Tālab pārbaudes vizīšu programmu izstrādā Komisija pēc apspriešanās ar dalībvalstīm. Apmeklētās dalībvalsts pārstāvji var piedalīties pārbaudēs. 3. Katra dalībvalsts organizē vizītes, kas notiek tās teritorijā, saskaņā ar Komisijas noteiktajām prasībām. Tālab dalībvalsts 30 dienas pirms vizītes nosūta sīki izstrādātu iecerēto pārbaudes vizīšu programmu Komisijai, kura var pieprasīt grozījumus šajā programmā. 4. Ne vēlāk kā trīs nedēļas pirms katras vizītes Komisija informē dalībvalstis par vizītes programmu un norisi. 4. pants 1. Pēc katras vizītes Komitejas locekļi un apmeklētās dalībvalsts pārstāvji tiekas, lai apspriestu rezultātus. Pēc tam Komitejas locekļi sagatavo atzinumu par vizīti attiecībā uz 1. pantā minētajiem jautājumiem. 2. Komitejas priekšsēdētājs sagatavo ziņojumu, kurā iekļauj sīku informāciju par vizīti un atzinumiem, kas minēti 1. punktā. Ziņojumu nosūta Komisijai un visām dalībvalstīm pēc iespējas ātrāk, un, jebkurā gadījumā, 30 dienu laikā pēc vizītes. 5. pants Komitejas locekļu ceļa un uzturēšanās izdevumus apmaksā Komisija saskaņā ar noteikumiem, kas piemērojami ceļa un uzturēšanās izdevumu atlīdzināšanai personām, kurām nav saistību ar Komisiju, kuras Komisija uzaicina strādāt par ekspertiem. 6. pants Šis lēmums ir adresēts dalībvalstīm. Briselē, 1983. gada 7. septembrī Komisijas vārdā — Komisijas loceklis Poul Dalsager [1] OV L 148, 28.6.1968., 24. lpp. [2] OV L 123, 7.5.1981., 3. lpp. --------------------------------------------------